المحتويات
يقدم لكم موقع إقرأ أقوى قصائد سمير صبيح مكتوبة ، و شعر سمير صبيح عتاب ، و شعر سمير صبيح شفت عصفور ، و سمير صبيح ياروحي كتابه ، و شعر سمير صبيح عن الوطن ، و سمير صبيح يردونك تضيع ، و شعر سمير صبيح هنيني بعد ، كل هذه النماذج تجدونها في السطور القادمة ، فتابعونا.
قصائد سمير صبيح مكتوبة
سوف نجمع لكم فيما يلي أجمل قصائد سمير صبيح مكتوبة منها النماذج التالية :
حلم سبعه السنابل يابسه ولا هاي
لو نخله اتعوض ميت البستان
لا تحسب سعر دفنه وجفن وتراب
شطيحنه مغلوبين يل دفان
اني الما تروط اجدامي لو معدوم
بقيت ارفس ابموتك جن قلم خلصان
عفيت ع للسن من طولوها عليك
رغم ما تكدر اتكصهن السان السان
شحلاتك لون واحد عشت وتوفيت
وغيرك بسطبدوي شكثر بيه الوان
مثل كسريتك اليوم الشعر مكسور
خذت لگمه جبيره وشبعت الكيعان
عين مصدكه موتك عين منهن لا
اختلفن بل رئا رغم العيون اخوان
وحكك حيرتهم حيرت المجداف
كتر بلماي غاط وكتر يابس جان
كل ما گول شاعر صرت وتقويت
اذكر شاعريتك ولعن الشيطان
يا عشرتنه جنه حنان
ما ردناها تخرب نومت الخطار
طلعنه بوجه البيض رغم ما سمران
هذني التايهات بحوشنه محولات
فخاتي وما تكضهن سدت البيبان
مثل كراح اكض الدرب للدوار
اكله اطيتي دلته وهاك الف ديوان
من كالولي حدنك لا تبالغ بي
كتلهم بحجم الفاكده حزنان
جرب شيل صوره معلكه من سنين
سواد بمدها راح تعوف بلحيطان
يا كسرت قلمنه الضهر بالله يطيب
كون ادري الحلم بي موت ما حلمان
اختلفت والسدر ينغسل بالميت
عكست والگطن يلوي الزناجيل
منو المن عليمن ليش منگول
انقبل عند البشر قربان قابيل
ويوسف ما طلع للآن بالبير
وتلطخنا سوة بدم المچاتيل
اذا لا ريح عدنه ولا اكو مرواح
اخذنا البوه بأسعار المحاصيل
اختلفت والاسد خلوه مرياع
الغنم تاهت ولا يحتاج تأويل
وهبل واللاة ردت هاي الايام
وردت ناس تركع للتماثيل
وخلينه العطش ناطور عالماي
بينه العيب مو عمية الغرابيل
عشر اظهور هذا الهم ورثناه
ونورثه الغيرنه التوهم گصاميل
جمر جوة الرماد وساكته النار
اقل نفخة الفراش يصير ابابيل
واجتك للحلگ لتعوفها تضيع
ولا تنطيها فرصة العالت تعيل
اشلع ما اسد والغيهن الفتحات
الچانن بوب امس ما اسدهن ابنيهن
والزمهن سره باب العدل والطيب
التسامح والصلح اولهن الغيهن
الحصلته شنو من چانن مشرعات
يكثرن بالهله وينطعن راعيهن
الملح مادنگله عيونهم وكحات
شبيه او وين وجهي الگهوة تثنيهن
الزمله الدرب حد ما يجي الدوار
الگمگم والدلال گبالي اخليهن
وما الزم سعر شراي مو شراي
ابد ما اعامله شينطيني انطيهن
الاديه بموگده يگلب بچفه النار
كل عقلك يخاف رماد تچويهن
صم حنطه وشمرته والحمام الاف
خاف ارجع والمهن وين الگيهن
افرط بالغنم ما فرطت بالخيل
فوگ الغيم چني من اصعد عليهن
جعت ماجوعتهن والزمن مضمار
بكل جيل اليجي يصهلن قوافيهن
قد يهمك :
- قصائد سليمان العيسى عن الوطن
- قصائد سيدي لخضر بن خلوف مكتوبة
- قصائد رشيد الزلامي
- قصائد حافظ إبراهيم عن العلم
- قصائد جرير في الغزل
- قصائد ردينة الفيلالي مكتوبة
- قصائد جبران خليل جبران
- قصائد بدر بن عبدالمحسن
شعر سمير صبيح عتاب
أقوى شعر سمير صبيح عتاب ، راضي بعيشتي يقول :
راضي بعيشتي ومرتاح وبخير
المهم عندي گلب يتحمل احزان
انه معاند زماني عناد صبير
يموت وينتهي وميگول عطشان
لتفكر تعال بغير تفكير
لأن باچر تجيني وتگلي ندمان
وأكدلك تجي لتگول ميصير
ولتگلي اطير وعندي جنحان
يحط اعلـ الشجر من يفحط الطير
مو شجرة السمه ومابيها اغصان
لسبب هجرك ادور ماكو تفسير
تريد اني اعتذرلك انت غلطان
شعر سمير صبيح شفت عصفور
شيعوضني الدمع واني الخسرته هواي سمير صبيح ؟
شيعوضني الدمع واني الخسرته هواي
وعلى رمله امل كل عمري وشلته
انا الباكو نهاري ورحت ادوره بليل
وبالمسودن طبع ميعوف سالفته
على نفس الدرب ذبولي بس الصوف
حتى ارجع وكول اذياب ماكلتـــــه
وانه الماصبر والعطش ما وازه
دنت نفسه وذبح بالصحره راحلته
كلب ماجنه كلبي جني متبني
جرعته التعب مايوم دللتـــــــــه
طفل من ايده اكوده وهوه يمشي وياي
وعلى ضحكه بكهف للموت نزلته
انغلق باب الصبر كد ما ادك عليه
مو خالي كرم بس اني مللته
بعد ماهد سهم كون الطريده بعيد
مابيها فخر لو كول وصلته
وشفت عصفور ميت كل جرح مابي
حرت هاي المنيه شلون واصلته
شلت راسي وشفت بالشجره عش محروك
كلت هذا السبب والحركه كاتلته
ونفس موته متت والجسد لعد الروح
وحسرتي بجفن وبدمعه غسلته
سل سيفه الزمن هل من منازل صاح
اعزل ماخفت والزمن قاتلته
صح مالحته ابد لكن ملاني جروح
بس عندي المهم ماعفته قاتلته
بسك ياضمير الصار بيه هواي
بسك هالعمر مايوم جملته
سمير صبيح ياروحي كتابه
شعر سمير صبيح ياروحي كتابه :
ياروحي الايده بجمر
مو مثل الايده بماي
مليت من الحجي
الذيب غط الغنم
والراعي يعزف ناي
بفنجاني تقره وقرت
ضيم ومآسي وتعب
كتلهه هذا المضه
كالتلي هذا الجاي
وصحراء تكضي البقه
بس الرمل والشمس
ماتكله بيهه فياي
كتلهه هذا البشر
بصرخه بتديت العمر
وصرخات من ينتهي
ومحد يروح وياي
وين الخلل بلزمن
مدري الخلل بلبشر
محد يفسر هاي
الكبر خياله الضوه
ماشوفه نفس الحجم
غيري ليشوفه هواي
بس يلردت تبتعد
لاعندي حيل الصبه
وطيحتك مو بهداي
بدوي اعله بيت الشعر
للبيع ماينكتب
طبق الاصل حبي الك
مابدله بدنياي
واخر كلامي الك
وي الحار حار نكلب
وي البارد ابرد بعد
طبعي القديم انتهئ
قررت اصيرن ماي
شعر سمير صبيح عن الوطن
شعر سمير صبيح عن الوطن :
بصرخه أبتديت العمر
وصرخات من ينتهي
ومحد يروح وياي
خاف يغيب وجهي بطكت الجيلات
دور بلجثث وياها تلكاني
شيعوضني الدمع وآنة الخسرت هواي
علة رملة أمل كل عمري وشّلته
تره الما جارحك ويغرب بعيد
جنه مكابلك وايده اعله الزناد
و وَزع أدواره الزَمن
إختاريت دور أنكِتل ما دبر الكاتل
بقينا على الجبل رماية سهام
ونزلت غيرنا تلم الغنايم
سمير صبيح يردونك تضيع
قصيدة يردونك تضيع :
يريدونك تضيع وانتة نور بليل
وتموت من العطش يالماي يردونك
ويضيعونك عجيب وانتة مثل الريح
وين بيا مكان اتضيع يلكونك
مشوك بدرب ما مات جدمك بيه
وحتى اتضيع كلش شدو اعيونك
وغشو عينك وايدك مزنجلة ومجتوف
تهد هدة اسد لو ناس ينخونك
يل المغفي الجمر منقلة وبيك اتنام
وهمة رماد موكة ما يجوونك
اذا ظلك طلعته وظل وراك ايحوم
ابد لتخاف منهم ما يظلمونك
عاشرنة التعب والاه والحرمان
كلها لخاطرك ولخاطر اعيونك
صرنالك جسر للنجم عبرناك
وصغنة من الحزن ضحكات لعيونك
تعلكنة قطع سودة وعليها ارواح
ما جنة قطع لا كحله لعيونك
يردونك صبخ والملح ياكل بيك
ويردونك تبور وما يزرعونك
ويردونك تجف والماي يطلب ماي
ويردونك تنام وما يندهونك
ما يدرون عركك بالارض ميموت
ترد تحيه وتعيش شما يكطعونك
ذاك حسين حي وصير انتة مثل حسين
بالشدة الخريطة اتصير ميمونك
يااااا مدري شوصفك شرد اكولن بيك
عراق والعمر ما يسوة من دونك
ليلى انتة صرت والمثل ما ينقاس
وشعبك من محبتك صار مجنونك
شعر سمير صبيح هنيني بعد
شعر سمير صبيح هنيني بعد :
هنيني بعد و انكت غبار الضيم
صار سنين محد هيج هناني
هنيني بعد خلي الجروح تهيد
و خل تسكت بعد مسحات دفاني
دحط ساتر فرح وادحر جيوش الشيب
مو وصلت زحف لوجوه رضعاني
مو كافي الثكالى تهلهلنا دموع
و تتورج عليها عيون جيراني
مو كافي العمر رافع شراع الموت
مبحر للمنايه و موتي سفاني
مو كافي المنو اندكت وشم عل الباب
يمتى اصرخ هلى بدكات بيباني
كافي ازرع جثث غصت لهات الكاع
ما يطلع ورد بخدود بستاني
مو جبنه العمر نختار بس لونين
الاسود للحزن و الابيض جفاني
ويا روجه التجي بعيوني مرسه تصير
اكل للروح مرسه وتقوه ذرعاني
وحضنك نار كبره وما جوتني النار
وعد غيرك طفو ورماد جواني
بس وشاربك يا عراق ما ذليت
ولا بردت كهوتي وطاح فنجاني
بعد نار المضيف ادلي المتيهين
وابو بيت اليجي وخطار يلكاني
انه معلم الارض تكتب اسمها شلون
عاين عالشمس عنوان تلكاني
وبعد جسر السوير يعبر الثوار
وتشضت عالعكل صولات شعلاني
وبعد راح الضلام الجنت اهمن بي
الحبل وله وكطعته الجتف الساني
امس انه السجين وهسه انه السجان
ولان املك ضمير تعافه سجاني
ما جن الظهر راواني بيه انجوم
وسحك فوك الجمر بهداي مشاني
زرع كاعي واحصده وحصتي جوع الجوع
ومصدة ريح حربه الجار خلاني
بمواسم هجرته شكد هاجرت العقول
وترد هسه الي وتعيد بنياني
مو اصبع بلم حنيته للدستور
وعبر مثل السهم بعيون عدواني
انفتح باب الحلك وسنوني كلها طيور
وطارت بالسمه ضحكات هماني